Postoina
Postoina (slovėn. Postojna) – miestas pietvakarių Slovėnijoje, Krajinos karsto regione, 35 km į šiaurės rytus nuo Triesto, prie Pivkos upelio. Savivaldybės centras. Šalia miesto eina Liublianos–Koperio automagistralė ir geležinkelis, atsišakoja plentas į Rijeką. Miestas yra karstinėje vietovėje, greta yra žymus Postoinos urvas. 9 km nuo miesto yra urve pastatyta Predjamos pilis.